صربیستان پرزیدنتی ووچیچ باکی‌دا
صربیستان پرزیدنتی آلکساندر ووچیچ‌ین آذربایجان سفری چرچیوه‌سینده ایکی اؤلکه آراسیندا ساغلیق، عدلیه، کند اکینجیلیک و نقلیات ساحه‌لرینده سازیش‌لر ایمضالانیب.
ووچیچ، رسمی گؤروشمه‌لر کئچیرمک اوچون گئتدیگی آذربایجاندا همکاری ایلهام علیئو طرفین‌دن مراسیمله قارشیلانیب.
لیدرلر، تکبتک گؤروشمه‌لری‌نین آردین‌دان هیات‌لر آراسی توپلانتیدا ایشتیراک ائدیب.
علیئو، بورادا چیخیشیندا آذربایجان و صربیستان موناسیبت‌لری‌نین اوغورلا اینکیشاف ائتدیگینی، ایکی اؤلکه‌نین دوست و ایستراتژی طرفداش اولدوغونو بیلدیریب.
علاقه‌لرین بون‌دان سونرا داها دا اینکیشاف ائدجگینی وورغولایان علیئو، بو گون آپاریلان مذاکیره‌لرین ایقتیصادی موناسیبت‌لرین اینکیشافینا تکان وئرجگینی قید ائدیب.
علیئو، انرژی و نقلیات ساحه‌لرینده ده گله‌جکده صربیستان و داها فعال امکداش‌لیق ائده‌جک‌لرینی وورغولاییب.
ووچیچ ده یئنی‌دن پرزیدنت سئچیلمه‌سی و آذربایجانین 100-جی قورولوش ایلدؤنومو موناسیبتیله علیئوی تبریک ائدیب.
آذربایجانین دوست اؤلکه اولدوغونو، علیئوین سیاستینه بؤیوک اهمیت وئردیک‌لرینی ایفاده ائدن ووچیچ،
برابر گؤرجگیمیز چوخ ایشلرین اولدوغونو دوشونورم. آذربایجانین ماراق‌لاری باخیمین‌دان دا صربیستاندا گؤروله‌جک چوخ ایشلر وار. بیزیم ده بورادا آپاراجاغیمیز ایشلر آز دئییل. ایقتیصادیمیز گوجلندیکجه صربیستان شیرکت‌لری آذربایجاندا یاتیریم ائده‌بیلر." دئدی.
توپلانتی‌نین آردین‌دان علیئو و ووچیچ، آذربایجان-صربیستان ایستراتژی طرفداش‌لیق فعالیت پلانینا ایمضا آتدی.
داها سونرا علاقه‌دار ناظیرلرله ایکی اؤلکه آراسیندا ساغلیق، طب، عدلیه، بیتکی گارانتی، ماشین نقلیاتی و سیویل هاواجیلیک ساحه‌لرینده سازیش‌لر ایمظالانیب.
